বাংলাদেশের পৌরসভা

পৌরসভা বাংলাদেশ সরকারের স্থানীয় সরকার ব্যবস্থার শহর এলাকার সরকার এর মধ্যে নিম্ন স্তরের প্রশাসনিক এলাকা। বর্তমানে বাংলাদেশের পৌরসভার সংখ্যা ৩৩০টি, তবে চাঁদপুরের নারায়ণপুর পৌরসভার নাম স্থানীয় সরকার বিভাগের প্রকাশিত পৌরসভার তালিকাতে নেই। ২০১৩ সালের ৩০ এপ্রিল নারায়ণপুর পৌরসভার গেজেট প্রকাশ করে। এই পৌরসভাটির গঠনকে চ্যালেঞ্জ করে মামলা করা হয়েছিল এবং ২০২১ সালের ১০ জানুয়ারি সেই মামলাটি খারিজ হয়। তবে পৌরসভাটির বর্তমানে কার্যক্রম চলছে না। ব্রিটিশ শাসনামলে মহারাণী ভিক্টোরিয়া ভারতবর্ষের শাসনামলে ১৮৬৪ সালে বেঙ্গল মিউনিসিপ্যাল অ্যাক্ট জারি করে অবিভক্ত বাংলার জেলা ও মহকুমা শহরকে পৌর শাসিত এলাকা গঠনের উদ্যোগ নেন যার ফলে ১৮৬৪ সালে তত্কালীন বাংলার কলকাতা, যশোর, ঢাকা ও চট্টগ্রামকে পৌরসভায় রুপান্তর করা হয়। পরিবর্তিতে আরও জেলা ও মহকুমা শহরকে পর্যায়ক্রমে পৌরসভায় রুপান্তর করা হয়। বাংলাদেশের স্থানীয় সরকার (পৌরসভা) আইন ২০০৯ অনুযায়ী কোনো একটি অঞ্চলে পৌরসভা গঠনের জন্য ঐ অঞ্চনের চারটি বৈশিষ্ট্য থাকা আবশ্যকীয়। তিন-চতুর্থাংশ লোক অকৃষিজ পেশায় নিয়োজিত থাকবে। শতকরা ৩৩ ভাগ ভূমি হবে অকৃষিজ প্রকৃতির হতে হবে। জনসংখ্যার ঘনত্ব প্রতি বর্গ কিলোমিটারে গড়ে ২,০০০ এর বেশি হবে এবং ঐ এলাকার মোট জনসংখ্যা ৫০ হাজার বা এর বেশি হতে হবে। বাংলাদেশে তিন ধরনের পৌরসভা রয়েছে। ক শ্রেণী খ শ্রেণী গ শ্রেণী ২০১৯ সাল পর্যন্ত বাংলাদেশে মোট ৩২৭ টি পৌরসভা রয়েছে। সর্বশেষ ময়মনসিংহ সিটি কর্পোরেশন হওয়ার পর ময়মনসিংহ পৌরসভা বিলুপ্ত হয়েছে৷ পৌরসভার মূল দায়িত্ব হইবে- (ক)স্ব-স্ব এলাকাভুক্ত নাগরিকগণের এই আইন ও অন্যান্য আইনের দ্বারা প্রতিষ্ঠিত বিধান অনুসারে সকল প্রকার নাগরিক সুবিধা প্রদান করা; (খ) পৌর প্রশাসন ও সরকারি কর্মকর্তা ও কর্মচারীগণের মধ্যে সমন্বয় সাধন এবং সমন্বিত কার্যক্রম গ্রহণ করা; (গ) পৌর এলাকায় নাগরিকগণের পৌরসেবা প্রদানের লক্ষ্যে অবকাঠামোগত উন্নয়ন, ইমারত নিয়ন্ত্রণসহ নগর উন্নয়ন পরিকল্পনা প্রণয়ন ও বাস্তবায়ন করা; এবং (ঘ) নাগরিক নিরাপত্তা ও জনশৃঙ্খলা রক্ষা করা৷ (২) উপ-ধারা (১) এর উদ্দেশ্য পূরণকল্পে, পৌরসভার কার্যাবলী হইবে - (ক) আবাসিক, শিল্প এবং বাণিজ্যিক উদ্দেশ্যে ব্যবহারের জন্য পানি সরবরাহ; (খ) পানি ও পয়ঃ নিষ্কাশন; (গ) বর্জ্য ব্যবস্থাপনা; (ঘ) অর্থনৈতিক ও সামাজিক ন্যায়বিচার নিশ্চিতকরণের লক্ষ্যে পরিকল্পনা প্রণয়ন; (ঙ) যোগাযোগ ব্যবস্থার উন্নয়নকল্পে রাস্তা, ফুটপাথ, জনসাধারণের চলাচল, যাত্রী এবং মালামালের সুবিধার্থে টার্মিনাল নির্মাণ; (চ) জন্ম ও মৃত্যু নিবন্ধন আইন, ২০০৪ (২০০৪ সনের ২৯ নং আইন) এ প্রদত্ত কার্যাবলী; (ছ) পরিবহন ব্যবস্থাপনার সুবিধার্থে ট্রাফিক ব্যবস্থাপনার পরিকল্পনা, পথচারীদের সুবিধার্থে যাত্রী ছাউনী, সড়ক বাতি, যানবাহনের পার্কিং স্থান এবং বাস স্ট্যান্ড বা বাস স্টপ এর ব্যবস্থা করা; (জ) নাগরিক স্বাস্থ্য ও পরিবেশ রক্ষণাবেক্ষণ, বৃক্ষরোপণ ও রক্ষণাবেক্ষণ; (ঝ) বাজার ও কসাইখানা স্থাপন এবং ব্যবস্থাপনা; (ঞ) শিক্ষা, খেলাধুলা, চিত্ত বিনোদন, আমোদ প্রমোদ এবং সাংস্কৃতিক সুযোগ সৃষ্টি ও প্রসারে সহায়তা, পৌর এলাকার সৌন্দর্য্য বৃদ্ধি; এবং (ট) আইন, বিধি, প্রবিধি, উপ-আইন বা সরকার প্রদত্ত আদেশ দ্বারা অর্পিত অন্যান্য কার্যাবলী৷ (৩) উপরি-উক্ত যে কোন কার্য সম্পাদন করিতে পৌরসভার নিজস্ব কারিগরি ব্যবস্থাপনা ও আর্থিক সামর্থ্য না থাকিলে নাগরিক সুবিধার্থে উপরিউক্ত কার্যাবলী স্থগিত করা যাইবে না৷ (৪) উপ-ধারা (১) ও (২) এ বর্ণিত কোন কার্য সম্পাদিত না হইলে সরকার এতদ্বিষয়ে প্রয়োজনীয় নির্দেশ প্রদান করিতে পারিবে৷ (৫) উপরি-উক্ত কার্যাবলী ছাড়াও পৌরসভা উহার তহবিলের সঙ্গতি অনুযায়ী দ্বিতীয় তফসিলে বর্ণিত কার্যাবলী সম্পাদন করিবে৷ ক্রমিক নং সেবা সমূহ ১ নাগরিক সনদ, উত্তারাধিকার সনদ, অবিবাহিত সনদ, বেকারত্ব সনদ, আয়ের সনদ ২ ট্যাক্স কমানো, হোল্ডিং এর নাম খারিজ এর আবেদন ফরম ক্রমিক নং সেবা সমূহ ১ কোর্ট হতে আগত বিধি কেস, খারিজ হওয়া কেস, পুনরায় চালু করা ২ বিবাহ ও তালাক সংক্রান্ত এবং অন্যান্য সামাজিক অপরাধ ক্রমিক নং সেবা সমূহ ১ যে কোন অভিযোগ ‘অভিযোগ নিস্পত্তি সেল’ কর্তৃক বাছাই, শুনানির দিন ধার্য, অভিযোগকারীকে লিখিত নোটিশ প্রদান ও শুনানি অনুষ্ঠানের মাধ্যমে অভিযোগ নিস্পত্তি করে অভিযোগকারীকে অবহিত করা ক্রমিক নং সেবা সমূহ ১ পেশা/ব্যবসা বৃত্তি/ঠিকাদারী লাইসেন্স ২ ট্যাক্স কমানো, হোল্ডিং এর খারিজ ক্রমিক নং সেবা সমূহ ১ হোল্ডিং নম্বর প্রদান, পরিবর্তন ২ হোল্ডিং কর পৃথিকীকরন ক্রমিক নং সেবা সমূহ ১ দোকান বরাদ্দ, দোকান ভাড়া আদায় সংক্রান্ত কার্যক্রম ২ হাট বাজার ইজারা ক্রমিক নং সেবা সমূহ ১ জাতীয় দিবস পালন ২ বার্ষিক অনুদান (সিবিও দরিদ্র ছার, ক্লাব, শিক্ষা ও ধর্মীয় প্রতিষ্ঠান ক্রমিক নং সেবা সমূহ ১ রাস্তা কর্তনের অনুমতি ( পানির লাইন ) ২ ঠিকাদার অর্ন্তভুক্তি ও নবায়ন ক্রমিক নং সেবা সমূহ ১ ইমারতের নক্সা অনুমোদন, ভূমির সীমানা নির্ধারন সনদ ২ বিজ্ঞাপন অনুমতি পত্র ৩ অনাপত্তি সনদ / পরিবেশগত ছাড়পত্র প্রদান ক্রমিক নং সেবা সমূহ ১ সড়ক বাতি রক্ষনাবেক্ষণ ২ রোড রোলার ভাড়া প্রদান ক্রমিক নং সেবা সমূহ ১ আবাসিক ও বাণিজ্যিক পানি সরবরাহের সংযোগ ২ হস্ত চালিত নলকূপ ক্রমিক নং সেবা সমূহ ১ জন্ম/মৃত্যু সনদ, বয়স সনদ প্রদান ২ ইপিআই কার্যক্রমের আওতায় মা ও শিশুদের টীকা দান ৩ জলাতংকের ভ্যাকসিন দেয়া ক্রমিক নং সেবা সমূহ ১ পৌর এলাকার রাস্তা, হাট-বাজার, মাঠ ঝাড়– দেয়া ২ নর্দমা পরিষ্কার ৩ কঠিন আবর্জনা অপসারন ৪ বেওয়ারিশ কুকুর নিধন ৫ মশক নিধন বর্তমানে পৌরসভা থেকে ট্রেড লাইসেন্স, চারিত্রিক সনদপত্র, ভূমিহীন সনদপত্র, ওয়ারিশান সনদপত্র, অবিবাহিত সনদপত্র, প্রত্যয়নপত্র, অস্বচ্ছল প্রত্যয়নপত্র, নাগরিক সনদপত্র, উত্তরাধিকার সনদপত্র ইত্যাদি সেবা প্রদান করা হয়। বহুল প্রচলিত এই সকল সেবাকে জনবান্ধব করার জন্য একটি ডিজিটাল প্লাটফর্ম অত্যাবশ্যকীয় হয়ে পড়ে। সে লক্ষ্যে পৌরসভা থেকে প্রদত্ত সেবাসমূহকে জনগণের কাছে স্বল্প খরচে, স্বল্প সময়ে এবং হয়রানিমুক্তভাবে প্রদান নিশ্চিত করার জন্য পৌরসভা ক্যাশলেস সেবা সিস্টেমের সূচনা হয়। ওয়েবসাইট ঠিকানা: https://pouroseba.gov.bd "পৌরসভার তালিকা"। স্থানীয় সরকার বিভাগ। সংগ্রহের তারিখ ১১ সেপ্টেম্বর ২০২৩।  "তথ্য হালনাগাদের প্রজ্ঞাপন" (পিডিএফ)। স্থানীয় সরকার বিভাগ। সংগ্রহের তারিখ ১১ সেপ্টেম্বর ২০২৩।  "স্থানীয় সরকার (পৌরসভা) আইন, ২০০৯ | ৩৷ শহর এলাকা ঘোষণা"। bdlaws.minlaw.gov.bd। সংগ্রহের তারিখ ২০২৩-০৫-২২।